《元质偶招客饮为赋此篇》
宋代·李流谦

晓风吹花枝，晓雨濯花色。
裁缀为好春，天公不遗力。
啼禽强领解，对花语移日。
世事岂易料，搔首鬓毛白。
名园适幽爽，韶序属芳淑。
主人雅好客，力能管风物。
酒如泻江波，紫翠映华席。
我友不可拣，一一如珪璧。
远者渺云海，近者接肘腋。
能来共一醉，我亦有行役。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。